open-index/open-wikipedia-markdown huggingface dataset:
Ærøskøbing kommune

**Ærøskøbing kommune** er en tidligere kommune på øyen Ærø i Fyns amt i Danmark som eksisterte fra 1970 til 2005. Fra og med 1. januar 2006 er kommunen en del av nye Ærø kommune i Region Syddanmark. 

Ærøskøbings borgermester Jørgen Otto Jørgensen fra Socialdemokraterne ble ordfører også i den nye sammenslåtte kommunen. 

Kommunesenteret for både den gamle kommunen og nye Ærø kommune er Ærøskøbing.

## Borgermestre
*  Jørgen Otto Jørgensen (S) 1998–2006
*  Jens Groth-Lauritsen (V) 1986–1997
*  Kasper Caspersen (Lokal liste) 1982–1985
*  Helge J. Hansen (Lokal liste) 1970–1981

## Referanser
Aarup

**Aarup** er en by på vest-Fyn med et innbyggertall på  (2023). Byen ligger i Assens kommune i Region Syddanmark, ca. 23 kilometer vest for Odense og 37 kilometer øst for Middelfart. 

Aarup oppstod som stasjonsby, da det på 1860-tallet blei anlagt jernbane over Fyn. I byen ligger Aarup kirke og den nå nedlagte Aarup Mølle. 

Aarup var inntil 2007 en del av Aarup kommune, men etter kommunalreformen i 2007 hører den til Assens.

En stor arbeidsplass er Dan-Foam, som produserer TEMPUR-madrasser. Totalbanken, en lokalbank for vest-Fyn, har hovedkontor i Aarup. Det samme gjelder det lokale busselskapet Handybus.

## Galleri

Fil:Aarup station.jpg|Jernbanestasjonen
Fil:AarupMølle1.JPG|Aarup mølle


## Referanser
Fredensborg (by)

**Fredensborg**  er en by på Nordsjælland i Danmark mellom Hillerød og Helsingør med 8&nbsp;960 innbyggere (). Den ligger i Fredensborg kommune i Region Hovedstaden.

Fredensborg slott som har gitt navn til byen ligger midt i sentrum. Frem til kommunalreformen i 2007 var byen administrasjonssenter i tidligere Fredensborg-Humlebæk kommune.

Fredensborg stasjon ligger i Fredensborg, det samme gjør Fredensborghusene som er tegnet av Jørn Utzon og sto ferdigstilt i 1963.

## Referanser




## Eksterne lenker
*
George Weah

**George Manneh Oppong Ousman Weah** (født 1. oktober 1966 i Monrovia) er en liberisk  politiker og tidligere fotballspiller. Fra 22. januar 2018 til 22. januar 2024 var han Liberias president.
Han er far til Timothy Weah som spiller for den italienske klubben Juventus FC og USA.

## Fotballkarriere
I 1995 ble han av FIFA kåret til World Player of the Year. Samme år mottok han Gullballen som første spiller utenfor Europa noensinne. Han har vunnet den afrikanske gullballen to ganger – i 1989 og 1994.

På klubbnivå har Weah blant annet spilt for de franske klubbene Monaco, Paris Saint Germain og Olympique de Marseille, AC Milan i Italia og Chelsea og Manchester City i England. Han vant den franske ligaen med PSG i 1995 og Serie A med Milan i 1996 og 1999. 

## Politikk
I november 2005 var Weah kandidat i presidentvalget i Liberia, hvor han til slutt ble slått av Ellen Johnson Sirleaf. I valget i 2011 stilte han som visekandidat for Winston Tubman og tapte igjen for Ellen Johnson Sirleaf. 

Congress for Democratic Change er Weahs parti.

Weah stilte som kandidat på nytt ved presidentvalget i 2017. I første valgomgang i oktober 2017 fikk han 38,4 % av stemmene, mot 28,8 % for sittende visepresident Joseph Boakai. De to gikk videre til andre valgomgang, som fant sted 26. desember 2017. Weah vant andre valgomgang med 61,5 % av stemmene. Han ble innsatt som president 22. januar 2018.

Han stilte som presidentkandidat på nytt til valget i 2023, men tapte mot Joseph Boakai som ble tatt i ed som ny president 22. januar 2024.

## Referanser


## Eksterne lenker
*
Sisto Riario Sforza

**Sisto Riario Sforza** (født 5. desember 1810 i Napoli i Kongedømmet Napoli, død 29. september 1877 i Napoli) var en av den katolske kirkes kardinaler. Han var pave Gregor XVIs privatsekretær, og senere erkebiskop av Napoli 1845&ndash;1877.

Etter at kongedømmet De to Sicilier brøt sammen, var han i to perioder (september 1860&ndash;juli 1861 og 1862 til 1866) tvunget i landflyktighet.

Han ble utnevnt til kardinal i januar 1846 av pave Gregor XVI.

Han deltok ved konklavet 1846 som valgte pave Pius IX.

Han var nevø til kardinal Tommaso Riario Sforza (kreert 1823). Andre kardinaler i slekten var Pietro Riario (1471), Raffaele Sansoni Riario della Rovere (1477) og Alessandro Riario (1578).
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Luigi Valenti Gonzaga (1725-1808) *1764
* Kardinal Lorenzo Litta (1756-1820) *1793
* Kardinal Vincenzo Macchi (1770-1860) *1818
* Kardinal Mario Mattei (1792-1870) *1844
* Kardinal *Sisto Riario Sforza* (1810-1877) *1845

## Referanser


## Eksterne lenker
* Biografi på The Cardinals of the Holy Roman Church
Guilherme Henriques de Carvalho

**Guilherme Henriques de Carvalho** (født 1. februar 1793 i Coimbra i Portugal, død 15. november 1857 i Lisboa, av gulsott) var en av den katolske kirkes kardinaler. Han var patriark av Lisboa 1845&ndash;1857.

Han ble utnevnt til kardinal i januar 1846 av pave Gregor XVI.

Han deltok *ikke* ved konklavet 1846 som valgte pave Pius IX.
## Episkopalgenealogi
Hans episkopalgenealogi var:
* Biskop Jerónimo do Barco, O.F.M. Ref. (1775-1853)
* Erkebiskop Vicente da Soledade e Castro, O.S.B. (1763-1823) *bispeviet 1820
* Kardinal Francisco de São Luiz (Manoel Justiniano) Saraiva, O.S.B. (1766-1846) *1822
* Kardinal *Guilherme Henriques de Carvalho* (1793-1857) *1843

## Referanser


## Eksterne lenker
* Biografi på The Cardinals of the Holy Roman Church
Hørsholm

**Hørsholm** er en by på Nordsjælland med  innbyggere (2011) som ligger mellom Helsingørmotorvejen og Øresund 25 kilometer nord for København. 

Byområdet ligger i tre kommuner og strekker seg dermed utover Hørsholm kommunes godt over  innbyggere (2011). 

Tidligere lå Hirschholm slott i byen, som man kan se på Hørsholm kommunes byvåpen, som inneholder hodet av en hjort (*hirsch* = hjort på tysk). Etter hvert forfalt slottet og etter at det ble revet oppførte man Hørsholm kirke på stedet. Øst for kirken ligger Hørsholm Egns Museum med arkeologiske og kulturhistoriske samlinger fra byen og omegn.

Hørsholm har ingen jernbanestasjon i sentrum av byen, men to kilometer i østlig retning finner man Rungsted kyst stasjon i Rungsted. Områdets andre stasjon (Kokkedal stasjon) finner man ca. 3&nbsp;km nordøst for sentrum i Kokkedal ved kommunegrensen. Fra begge kystbanestasjoner er det jevnlig togforbindelser til Helsingør og København. Byområdet betjenes i tillegg av en del bussforbindelser.

## Vennskapsbyer
* Oulainen
* Qasigiannguit
* Lillehammer
* Leksand

## Referanser


## Eksterne lenker
* Hørsholm kommune
Jægerspris

**Jægerspris** er en by med  innbyggere (2023) i Frederikssund kommune på Sjælland i Danmark, om lag 6 km nordvest for byen Frederikssund. Den var administrasjonssenter i Jægerspris kommune, som ved kommunalreformen i 2005 ble slått sammen med flere andre kommuner til den nye storkommunen. 

## Slottet
Byen vokste opp rundt Jægerspris slott i Hornsherred fra omkring 1870. Dette slottet kjøpte kong Frederik 7. i 1854 og bosatte seg der sammen med sin «ektefelle til venstre hånd», grevinne Danner. Etter kongens død levde hun et tilbaketrukket liv der, og ved hennes død i 1874 ble slottet testamentert «til gavn for fattige og efterladte piger». Det ble etablert et barnehjem ved slottet for å oppfylle hennes vilje. 

## Gamle eketrær
Forsvaret har en leir i Jægerspris, og det er skyteterreng nord for byen. I Jægerspris Nordskov er det flere eketrær som er svært gamle, man antar at Kongeegen er over 1000 år gammel. 

I den nærliggende landsby Over-Dråby ligger Dråby kirke med kalkmalerier utført av den såkalte Isefjordsmesteren. 

Iskremprodusenten Hansens Flødeis har sine produksjonslokaler og ismeieri i Jægerspris. 

## Referanser




## Eksterne lenker
*
Kokkedal

**Kokkedal** er en by på Nordsjælland i Danmark og administrasjonssenter i Fredensborg kommune i Region Hovedstaden. Den var også administrasjonssenter i Karlebo kommune frem til 1. januar 2007 da kommunen ble slått sammen med Fredensborg-Humlebæk kommune til Fredensborg kommune .

Kokkedal ligger noen kilometer fra Øresund, ved jernbanelinjen Kystbanen, snaut 30 km nord for København. Byen har to nabobyer, Nivå og Hørsholm. Den har flere høye boligblokker som kan sees helt fra Sverige.

Videre er Kokkedal kjent for Kokkedal slott, der det tilbys hesteridning og golf.

## Referanser




## Kilder
*
Monrovia

**Monrovia** er hovedstaden og den største byen i Liberia. Den har omkring én million innbyggere (2004). Byen ligger på en halvøy mellom Atlanterhavet og elven Mesuardo og er en viktig havneby. Geografisk befinner den seg i fylket Montserrado, men byen  administreres separat. Byområdet kalles Greater Monrovia og hadde ifølge folketellingen i 2008 en befolkning på 970 824, tilsvarende 29 % av landets befolkning.

Byens næringsliv domineres av havnen, som ble kraftig utvidet av de amerikanske militærstyrkene under andre verdenskrig. De viktigste eksportartiklene er lateks og jernmalm.

## Historie

Byen ble grunnlagt i 1822 og ble oppkalt etter James Monroe, daværende president i USA.  Presidenten var medlem av American Colonization Society og en viktig støttespiller for koloniseringen av Liberia.

### Borgerkrigstiden
Før den første liberiske borgerkrigen hadde Monrovia en godt utbygd infrastruktur, og med en av Vest-Afrikas største og mest moderne havner og god motorveiforbindelse til Robert International Airport virket byen tiltrekkende for utenlandske investorer. Borgerkrigen rammet imidlertid byen svært hardt. De første drapene i byen skjedde i mai 1990. I juni hadde opprørsstyrkene kontroll over omtrent hele landet, og det hersket i økende grad lovløse tilstander også i Monrovia. Den internasjonale flyplassen og de fleste av hovedveiene var stengt, men motorveien til Freetown i Sierra Leone forble åpen ut juni og mange greide å flykte dit. I juli ble Monrovia beleiret. Det ble harde kamphandlinger mellom opprørsgruppen NFPL og regjeringshæren AFL i byen og både NFPL og AFL terroriserte innbyggerne gjennom plyndring, ødeleggelse og vilkårlige drap. Områdene som ble minst berørt var de som ble kontrollert av opprørsgruppen INPFL. Etter hvert ble byen i praksis delt mellom de tre gruppene og raketter og tungt artilleri la byen i ruiner.

### Gjenoppbygging

Gjenoppbyggingen av Liberia startet i 2003 etter signeringen av fredsavtalen som avsluttet den andre liberiske borgerkrigen, og skjøt fart etter valget av president Ellen Johnson Sirleaf i 2005. Fra 2006 til 2010 økte landets nasjonalbudsjett fra 80 til 350 millioner USD, og *[[The Economist]]* meldte i juni 2010 om en «byggeboom» i Monrovia.

## Referanser
Domenico Carafa della Spina di Traetto

**Domenico Carafa della Spina di Traetto** (født 12. juli 1805 i Napoli i Kongedømmet Napoli, død 17. juni 1879 i Napoli) var en av den katolske kirkes kardinaler. Han var erkebiskop av Benevento 1844&ndash;1860.

Han kom fra en napolitansk fyrsteslekt. Mange andre kardinaler kom fra samme slekt: Francesco Carafa della Spina di Traetto (kreert 1773), Filippo Carafa della Serra (1378), Oliviero Carafa (1467), Carlo Carafa (1555), Diomede Carafa (1555), Alfonso Carafa (1557), Antonio Carafa (1568), Decio Carafa (1611), Pier Luigi Carafa, seniore (1645), Carlo Carafa della Spina (1664), Fortunato Ilario Carafa della Spina (1686), Francesco Carafa della Spina di Traetto (1773), og Marino Carafa di Belvedere (1801).

Domenico ble utnevnt til kardinal i juli 1844 av pave Gregor XVI.

Da kongedømmet De to Sicilier ble annektert av Italia i 1860, ble han utvist fra Benevento, og virket senere i Den romerske kurie.

Han deltok ved konklavet 1846 som valgte pave Pius IX, og ved konklavet 1878 som valgte pave Leo XIII.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Luigi Valenti Gonzaga (1725-1808) *1764
* Kardinal Lorenzo Litta (1756-1820) *1793
* Kardinal Vincenzo Macchi (1770-1860) *1818
* Kardinal *Domenico Carafa della Spina di Traetto* (1805-1879) *1844

## Referanser


## Eksterne lenker
*  Biografi på The Cardinals of the Holy Roman Church
Francesco Capaccini

**Francesco Capaccini** (født 14. august 1784 i Roma i Italia, død 15. juni 1845 i Roma) var en av den katolske kirkes kardinaler. Han var tilknyttet Den romerske kurie og det pavelige diplomati, og var blant annet nuntius i Nederland, og var også med på forhandlingene som førte til en normalisering av forbindelsene med Portugal i 1842.

Før sin prestevielse hadde han vært en fremragende astronom ved observatoriet i Napoli.

Han ble utnevnt *[[in pectore]]* til kardinal i juli 1844 av pave Gregor XVI, utnevnelsen ble publisert i april 1845. Han døde før han hadde fått tildelt noen tittelkirke og før han mottok kardinalshatten.

Han deltok ved konklavet i 1846 som valgte pave Pius IX, og ved konklavet i 1878 som valgte pave Leo XIII.

## Referanser


## Eksterne lenker
*  Biografi på The Cardinals of the Holy Roman Church
Joseph Bernet

**Joseph Bernet** (født 4. september 1770 i Saint-Flour i Frankrike, død 5. juli 1846 i Aix-en-Provence) var en av den katolske kirkes kardinaler. Han var erkebiskop av Aix 1840&ndash;1846.

Han ble utnevnt til kardinal i januar 1846 av pave Gregor XVI.

Han deltok *ikke* ved konklavet 1846 som valgte pave Pius IX.
## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) *bispeviet 1471
* Pave Julius II (1443-1513) *1481
* Kardinal Raffaele Sansoni Riario (1461-1521) *1504
* Pave Leo X (1475-1521) *1513
* Pave Klemens VII (1478-1534) *1517
* Kardinal Alessandro Farnese (1468-1549) *1519
* Kardinal Francesco Pisani (1494-1570) *1527
* Kardinal Alfonso Gesualdo di Conza (Gonza) (1540-1603) *1564
* Pave Klemens VIII (1536-1605) *1592
* Kardinal Pietro Aldobrandini (1571-1621) *1604
* Biskop Laudivio Zacchia (1565-1537) *1605
* Kardinal Antonio (Marcello) Barberini (sr.) (1569-1646) *1625
* Kardinal Marcantonio Franciotti (1592-1666) *1637
* Kardinal Nicolò Guidi di Bagno (|583-1663) *1644
* Erkebiskop François de Harlay de Champvallon (1625-1695) *1651
* Kardinal Louis-Antoine de Noailles (1651-1729) *1679
* Biskop Jean-François Salgues de Valderies de Lescure (1644-1723) *1699
* Erkebiskop Louis-Jacques Chapt de Rastignac (1690-1750) *1722
* Erkebiskop Christophe de Beaumont du Repaire (1703-1781) *1741
* Biskop César-Guillaume de La Luzerne (1738-1821) *1770
* Erkebiskop Gabriel Cortois de Pressigny (1745-1823) *1786
* Erkebiskop Hyacinthe-Louis de Quélen (1778-1839) *1817
* Erkebiskop *Joseph Bernet* (1770-1846) *1827

## Referanser


## Eksterne lenker
* The Cardinals of the Holy Roman Church
Hundested

**Hundested** er en havneby på Nordsjælland i Danmark. Den har 8&nbsp;520 innbyggere (2023), og ligger i Halsnæs kommune i Region Hovedstaden.

Frem til kommunalreformen i 2007 var den administrasjonssenter i tidligere Hundested kommune.

Stedet var kjent som ferjested for ferje til Grenaa fra 1934 til 1996, da ferjen ble innstilt på grunn av konkurransen med andre og mer attraktive forbindelseslinjer. Fremdeles går det ferje til Rørvig, den ble etablert i 1916, samme år som jernbanen kom til byen. 

En lokal myte beretter at *Hundested var opprinnelig et rev av stein som strakte seg ut fra Spjodsberg. Det var et yndet sted for jakt på [[seler|sel]], og flere danske konger, blant andre [[Christian 7.]], likte å jakte her. Men steinen ble etter hvert fjernet og brukt til å bygge flere av havnene på [[Øresund]]skysten, noe som førte til stor erosjon.* Gamle sjøkart og andre historiske kilder motsier dette som en myte.. 

Siden utviklet det seg bebyggelse her ute av aktive fiskere som søkte havn. Havnen ble utviklet etter hvert som større båter ble tatt i bruk. 

Ved Hundested ligger flere kirker, deriblant Torup kirke og Lynæs kirke.

## Referanser


 


## Eksterne lenker
*
Giacomo Piccolomini

**Giacomo Piccolomini** (født 31. juli 1795 i Siena i Storhertugdømmet Toscana, død 17. august 1861 i Siena) var en av den katolske kirkes kardinaler.

Han ble utnevnt *[[in pectore]]* til kardinal i juli 1844 av pave Gregor XVI, utnevnelsen publisert i april 1845, med *[[Santa Balbina all'Aventino]]* som tittelkirke, og skiftet senere til *[[San Marco (Roma)|San Marco]]*.

Han deltok ved konklavet 1846 som valgte pave Pius IX.

## Referanser


## Eksterne lenker
* Biografi på The Cardinals of the Holy Roman Church
Ganzourgou

**Ganzourgou** er en provins i Burkina Faso. Provinsen ligger vest for provinsen Kadiogo, som inneholder landets hovedstad, Ouagadougou. Provinshovedstaden er Zorgho, som ligger på veien mellom Ouagadougou og Niamey, hovedstaden i Niger.
Sølvkre

**Sølvkre** (*Lepisma saccharina*) et lite, dråpeformet og litt sølvfarget insekt. Disse små, flate dyrene kan lett gjemme seg i sprekker og lignende. Det er et nattaktivt insekt, det vil si at det er lyssky og aktivt i mørket. Det har tidligere blitt regnet til børstehaler, som senere har vist seg å være en parafyletisk gruppe, og klassifiseres i dag under insekter.

## Utseende
De voksne dyrene er mellom 7 og 12&nbsp;mm lange. Sølvkre er et vingeløst insekt og kroppsformen er dråpeformet, noe flattrykt, langstrakt og jevnt avsmalnende bakover. Kroppen er dekket av små, blanke skjell, og bakerst har dyret tre lange haletråder.

## Levevis
Sølvkreet trives best på varme steder med høy luftfuktighet, og finnes gjerne på bad eller på kjøkken.

Det er en vanlig misforståelse at sølvkre ikke kan klatre på loddrette flater. Sølvkre har samme evnen til å klatre som for eksempel skjeggkre. Men sølvkre holder seg aller helst på gulvnivå, der tilgangen på fukt er bedre, da de er mer avhengig av fukt enn skjeggkre.

De kommer frem i mørket (om natten) for å spise på alle slags stivelses- og sukkerholdige stoffer som brødsmuler, mel, såperester, tapetklister osv. De spiser også proteinholdige stoffer, som f.eks. døde insekter. Om dagen gjemmer de seg bort i sprekker, under gulvfliser og gulvbelegg, under kjøkkenbenker, bak fliser og paneler osv. De rømmer fra lyset om man kommer inn på badet og slår på lyset. Flukten er hurtig med typiske raske, buktende/svømmende bevegelser. Derfor har de også fått navnet «sølvfisk» på folkemunne.

I tarmen har sølvkreet enzymer som gjør at de også kan fordøye papir. Dette gjør at de ved noen tilfeller opptrer som skadegjørere på museer og arkiver ved at de gnager seg inn i bøker, frimerkesamlinger m.m.

I Norge forekommer sølvkre nord til Vadsø og i Finnmark, blant annet i Lakselv og Karasjok, men de er også observert i Oslo, Østfold, Rogaland (Forus, Hillevåg og Mariero) og relativt vanlig på Sørlandet (Kristiansand - Flekkefjord).

## Referanser


## Eksterne lenker
* 
* Sølvkre (Nasjonalt folkehelseinstitutt)
*Sølvkre eller Skjeggkre? (Skjeggkreveilederen hos Skadedyr.net)
Assur

**Assur** kommer av det semittiske *Ashur*. Det brukes som mannsnavn noen steder i Midtøsten i dag.

**Assur** kan enten bety:

* Hele landet Assyria og folket assyrerne.
* **Assur**, en person som anses som assyrernes forfader, se Assur (person).
* **Assur**, en assyrisk by, se Assur (by).
* **Assur**, en assyrisk gud, se Assur (gud).
Antonio Maria Cagiano de Azevedo

**Antonio Maria Cagiano de Azevedo** (født 14. desember 1797 i Santipadre ved Aquino i Kirkestaten, død 13. januar 1867 i Roma) var en av den katolske kirkes kardinaler, og var tilknyttet Den romerske kurie, blant annet som prefekt for Kongregasjonen for det tridentinske konsil 1853&ndash;1860, og som Storpønitentiar 1860&ndash;1867.

Han ble utnevnt til kardinal i januar 1844 av pave Gregor XVI, med *[[Santa Croce in Gerusalemme]]* som tittelkirke.

Han deltok ved konklavet 1846 som valgte pave Pius IX.

Han var onkel til den senere kardinal Ottavio Cagiano de Azevedo (kreert 1905).
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santorio (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Carlo Boschi (1715-1788) *1760
* Kardinal Bartolomeo Pacca (1756-1844) *1786
* Pave Gregor XVI (1765-1846) *1831
* Kardinal *Antonio Maria Cagiano de Azevedo* (1797-1867) *1844

## Referanser


## Eksterne lenker
*  Biografi på The Cardinals of the Holy Roman Church
Mutasjon

**Mutasjon** er en forandring i et gen eller kromosom. Det var den nederlandske biologen, genetikeren og botanikeren Hugo de Vries (1848–1935) som innførte begrepet *mutasjon* i 1901.

Selv om cellene kopierer DNA-molekylene med stor nøyaktighet, skjer det noen ganger en feil. Da kan rekkefølge av baser i genet bli forandret, og vi har fått en mutasjon. Hvis mutasjoner skjer under dannelsen av en kjønnscelle, vil den bli overført til de neste generasjonene. Noen feil skjer under replikasjonen, mens andre kan skyldes omgivelsesfaktorer, f.eks. biotopmessige endringer eller andre ytre påvirkningsfaktorer.

Vi kan si at vi har to typer mutasjoner:
*Bortfall av en base på DNA-tråden under kopiering, som kan føre til at genet koder for et annet protein; det vil si genmutasjon
*Kromosomfeil, eksempelvis Downs syndrom, XXY-syndrom, Trisomi 

I sekvenssammenstilling tilsvarer en mutasjon en substitusjon (utbytting) av en base med en annen. Dette kalles også *enkeltbasepolymorfi*.

Genetiske skader er feil på arveanleggene (genene) som har oppstått i kjønnscellene (testiklene eller eggstokkene) og som overføres til avkommet ved formering. Siden avkommet blir unnfanget med de skadede arveanleggene, vil alle cellene i kroppen være skadet. Genetiske skader kan oppstå som følge av radioaktiv stråling, røntgenstråling eller påvirkning fra skadelige kjemikalier.

I medisin brukes mutasjon ofte om forandringer som gir sykdom. Men en mutasjon trenger ikke være skadelig eller gi sykdom.

## Se også

* Bioinformatikk
* Genetikk
* Gen
* DNA
* Gap

## Referanser
Hamadan

**Hamadan**, også kjent under navnet *Hamedan*, er en by i Iran og administrasjonssenteret for provinsen Hamadan. Byen hadde i 2016 omkring  innbyggere. Det bor et betydelig antall tyrkere, kurdere og lorere i byen.

Byen ligger ved den nordøstlige foten av fjellet Alvadan, på det stedet hvor oldtidens Ekbatana lå. Byen ligger rundt 400 km sørvest for Teheran. Hamadan var en av flere hovedsteder til Akamenide-dynastiet og den har blitt henvist til på flere varianter av det samme navnet gjennom dens lange historie: *Hagmatana* (gammelpersisk), *Ekbatana* (gresk tolkning av *Hagmatana*) og flere forandringer eller feil uttalelser av de forrige to i etterfølgende århundrer. Hagmatana er antatt å ha vært hovedstaden til Media.

Shirin Ebadi, vinner av Nobels fredspris i 2003, ble født i Hamadan.

De kurdiske stammene i Hamadan-området er Jamiri, Juzikān, and Šāhjān.

## Noter

## Referanser


## Eksterne lenker
*
Francisco de São Luís Saraiva

** Francisco de São Luís Saraiva** (født 26. januar 1766 i Ponte de Lima ved Braga i Portugal, død 7. mai 1845 i Lisboa) var en av den katolske kirkes kardinaler og patriark av Lisboa 1840–1845. Han var medlem av Benediktinerordenen.

Han ble utnevnt til kardinal i juni 1843 av pave Gregor XVI.
## Episkopalgenealogi
Hans episkopalgenealogi var:
* Biskop Jerónimo do Barco, O.F.M. Ref. (1775-1853)
* Erkebiskop Vicente da Soledade e Castro, O.S.B. (1763-1823) *bispeviet 1820
* Kardinal *Francisco de São Luiz (Manoel Justiniano) Saraiva*, O.S.B. (1766-1825) *1822
## Referanser


## Eksterne lenker
* Biografi på The Cardinals of the Holy Roman Church
Antonio Maria Cadolini

** Antonio Maria Cadolini** (født 10. juli 1771 i Ancona i Italia, død 1. august 1851 i Ancona) var en av den katolske kirkes kardinaler. Han var erkebiskop av Ancona 1838–1851. Cadolini tilhørte De regelbundne klerikere av St. Paulus (Barnabittene).

Han ble utnevnt til kardinal i juni 1843 av pave Gregor XVI, med *[[San Clemente]]* som tittelkirke.

Han deltok ved konklavet 1846 som valgte pave Pius IX.
## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1800
* Kardinal *Antonio Maria Cadolini* (1771-1851) *1822

## Referanser


## Eksterne lenker
*  Biografi på The Cardinals of the Holy Roman Church
Thysanura

* Archaeognatha
* Zygentoma

**Thysanura** eller **børstehaler** er en gruppe små, primitive insekter som ikke har vinger, derav det alternative navnet **Apterygota** (vingeløs). Alle artene er mellom 7 og 26&nbsp;mm lange, og kroppen er skjellkledd. Bakkroppen smalner jevnt bakove og slutter i tre, lange haletråder.

Man har lenge visst at børstehalene representerer en meget primitiv form for insekter, og har en fossilhistorie som strekker seg helt tilbake til Devon, da de føste insektene oppsto. Fylogenetiske analyser har vist at fyrkre og beslektede arter er nærmere beslektet med de vingede insektene enn med andre børstehaler som fjellsprett. Derfor er Thysanura en parafyletisk gruppe som ikke lenger brukes i fylogenetisk systematikk.

Børstehaler er ganske vanlige innomhus i Norge. Fjærkre og skjeggkre kan ofte finnes selv i oppvarmede og tørre rom der det normalt er vanskelig for små leddyr å overleve. De lever av stivelseholdige materialer slik som papir og tapetlim, og kan gjøre skade på gamle kart og bøker.

## Nordiske arter
I Norge er det funnet fem arter. 

* Archaeognatha
** steinsprett (Machilidae)
*** slekt *[[Petrobius]]* («Steinsprett» / «fjellsprett»)
**** Steinsprett (*Petrobius brevistylis* Carp.)  –  på svaberg ved kysten.
**** *[[Petrobius maritimus]]* (Leech, 1809) –  finnes antagelig ikke i Norge.
* Zygentoma
** Lepismatidae
*** slekt *[[Dilta]]* – denne slekten har mange arter som er vanskelig å bestemme. 
**** *[[Dilta hibernica]]* Carp. –  er partenogenetisk i Norge, funn fra Ullevål, Oslo. 
*** slekt *[[Lepsima]]*
**** Sølvkre (*Lepisma saccharina* Linnaeus ) – lever innendørs i Norge.
*** slekt *[[Thermobia]]*
**** Fyrkre (*Thermobia domestica* Pack. ) – lever innendørs i Norge.
*** slekt *[[Ctenolepsima]]*
**** Skjeggkre, (*Ctenolepisma longicaudata* Escherich, 1905) – opprinnelig en art fra Indonesia.

## Referanser
 

## Litteratur
* Olsen, Kjell Magne. 2003. *Biologiske undersøkelser i Ullevålsskrenten, Oslo kommune.* Siste sjanse, notat 2003-16, 34 sider.

## Eksterne lenker
*
Assur (by)

**Assur** (eller **Aššur**, **Asjsjur**, stedet nå: *Kalat Scherkât/Qal'at Šerqat*)  var en av de viktigste byene i oldtidens Assyria. 

Byen lå på den vestlige bredden av Tigris. Den synes å ha vært av særlig betydning som et religiøst senter. Den var også Assyrias hovedstad fra gammelt av, men senere ble administrasjonen flyttet til andre byer. Byen ble ødelagt av babylonerne på slutten av 600-tallet f.Kr., men på et senere tidspunkt, da partherne erobret Mesopotamia på 200-tallet f.Kr., ble stedet igjen befolket. 

De første arkeologiske undersøkelsene fant sted på begynnelsen av 1900-tallet. Byens indre del var befestet med en fire kilometer lang mur. Mange interessante arkeologiske funn har blitt gjort i byen. Man har funnet ruiner av templer og steler med lister over assyriske konger, samt innskrifter med lover. 

## Bakgrunn: Guden Assur
Assur var navnet på den høyeste gud i assyrisk mytologi og Assyrias vernegud. I mesopotamisk mytologi var han motstykket til babyloniernes Marduk. Guden Assur beskyttet de assyriske konger og ble likesom Enlil og Ninurta den viktigste guden i deres samfunn. De fleste assyriske konger hadde guden Assurs beskyttelse i sine navn.

## Byen Assur
Assur var den eldste hovedstaden i Assyria og var kjent allerede i akkadisk og sumerisk tid. I byen var det en tidig kult av gudene Adad, Assur og gudinnen Ishtar. Ved begynnelsen av det andre årtusen f.Kr. var byen et sete for de første assyriske konger og en viktig handelsby med forbindelser med Anatolia. Byen ble erobret på 1700-tallet f.Kr. av den amorittiske konge Shamshi-Adad I som flyttet Assyrias hovedstad til Shubat-Enlil. Assur bestod senere som residens for de tidlige mellom-assyriske konger, som var vasaller til Babylon og Mitanni. 

I Assur-uballit Is regjeringstid på 1300-tallet f.Kr. ble Assur hovedstad i et selvstendig Assyria. En hel del nye tempelbygninger ble oppført og ble restaurerte i det mellom-assyriske rikes tid til gudene Anu, Adad, Assur og gudinnen Ishtar. Byens murer ble utvidet til å omslutte et område på 120 ha.

Den kongelige residens ble senere flyttet til Kalhu av Ashur-nasir-pal II på 800-tallet f.Kr. men byen med sine Assur-templer forble Assyrias religiøse hovedstad. Kong Sanherib lot bygge *akitu*-tempelet omkring 700 f.Kr. på en tid da nyttårsfesten ble feiret hvert år. De fleste assyriske konger ble begravet  under kongepalasset i byen i pakt med assyriernes begravelsesskikk. I år 614 f.Kr. ble Assur ødelagt av en medisk armé, men senere bebyggelse fantes på plassen i partertiden frem til den sassaniske tid på 200-tallet e.Kr.

## Den arkeologiske oppdagelse av Assur
Utforskning av Assur begynte i 1898 av tyske arkeologer. Utgravningene begynte i 1900 under ledelse av Friedrich Delitzsch og fortsatte gjennom perioden 1903-1913. Mer enn 16 000 fragmenter med kileskrift herfra oppbevares i Pergamonmuseet i Berlin. Byens arkiv er blitt studert av den svenske assyriologen Olof Pedersén.

I 2003 ble Asaur av Unesco listeført som truet kulturell verdensarv.

Etter påstått bekreftede kilder sprengte ISIS Assur i 2015.

## Referanser


## Eksterne lenker
* UNESCO World Heritage Centre - Ashur (Qal'at Sherqat)
Albrecht Altdorfer

**Albrecht Altdorfer** (født ca. 1480 nær Regensburg, død 12. februar 1538 samme sted) var en maler, leder av Donauskolen i sørlige Tyskland, og en av Albrecht Dürers samtidsmalere.

Han tegnet religiøse og mytologiske landskaper; hans malerier er kanskje mest kjent for sin skjønnhet, fremfor selve motivene; han er dermed kanskje den første ordentlige landskapsmaleren.

## Galleri

Fil:Albrecht_Altdorfer_-_Schlacht_bei_Issus_(Alte_Pinakothek,_München)_2.jpg
Fil:Albrecht_Altdorfer_002.jpg
Fil:Albrecht_Altdorfer_003.jpg
Fil:Albrecht_Altdorfer_004.jpg
Fil:Albrecht_Altdorfer_005.jpg
Fil:Albrecht Altdorfer - The Adoration of the Magi - Städel.jpg
Fil:Albrecht_Altdorfer_007.jpg
Fil:Albrecht_Altdorfer_008.jpg
Fil:Albrecht_Altdorfer_009.jpg
Fil:Albrecht_Altdorfer_010.jpg
Fil:Altdorfer, Albrecht - Die Geburt Christi.jpg
Fil:Albrecht_Altdorfer_012.jpg
Fil:Albrecht_Altdorfer_013.jpg
Fil:Altdorfer, Albrecht - Nativity - Gemäldegalerie Berlin.jpg
Fil:Albrecht_Altdorfer_015.jpg
Fil:Albrecht_Altdorfer_016.jpg
Fil:Albrecht Altdorfer - Christus am Kreuz mit Maria und Johannes (Gemäldegalerie Alte Meister Kassel).jpg
Fil:Albrecht Altdorfer - Kreuzigung Detail (Gemäldegalerie Alte Meister Kassel).jpg
Fil:Albrecht Altdorfer - Landscape with a Footbridge - Google Art Project.jpg
Fil:Albrecht_Altdorfer_020.jpg
Fil:Albrecht_Altdorfer_021.jpg
Fil:Albrecht_Altdorfer_022.jpg
Fil:Retrato de una mujer joven, por Albrecht Altdorfer.jpg
Fil:Albrecht_Altdorfer_024.jpg
Fil:Albrecht Altdorfer - Pilate washing his hands - St. Florian Monastery.jpg
Fil:Albrecht_Altdorfer_026.jpg
Fil:Albrecht_Altdorfer_027.jpg
Fil:Albrecht_Altdorfer_028.jpg
Fil:Albrecht_Altdorfer_029.jpg
Fil:Albrecht_Altdorfer_030.jpg
Fil:Albrecht_Altdorfer_031.jpg
Fil:Albrecht_Altdorfer_032.jpg
Fil:Albrecht_Altdorfer_033.jpg
Fil:Albrecht_Altdorfer_034.jpg
Fil:Albrecht_Altdorfer_035.jpg
Fil:Albrecht_Altdorfer_036.jpg
Fil:Albrecht_Altdorfer_037.jpg
Fil:Albrecht_Altdorfer_038.jpg
Fil:Albrecht_Altdorfer_039.jpg
Fil:Albrecht_Altdorfer_004.jpg
Fil:Albrecht_Altdorfer_041.jpg
Fil:Albrecht_Altdorfer_042.jpg
Fil:Albrecht_Altdorfer_043.jpg
Fil:Albrecht_Altdorfer_044.jpg


## Referanser


## Eksterne lenker
* 
* http://www.artcyclopedia.com/artists/altdorfer_albrecht.html
* http://www.ibiblio.org/wm/paint/auth/altdorfer/ ibiblio.org
* https://web.archive.org/web/20050515080504/http://gallery.euroweb.hu/html/a/altdorfe/ gallery.euroweb.hu
* http://www.abcgallery.com/A/altdorfer/altdorfer.html abcgallery.com
* http://www.artchive.com/artchive/A/altdorfer.html artchive.com
* Art Gallery - Albrecht Altdorfer
Ormepadder

* Caeciliidae
* Ichthyophiidae
* Rhinatrematidae
* Scolecomorphidae
* Typhlonectidae
* Uraeotyphlidae
 
**Ormepaddene** er en av tre nålevende ordner av amfibier, som kjennetegnes ved at de er helt uten bein. Deres utbredelsesområde omfatter tropiske områder av Afrika, det sørøstlige Asia og Amerika.

## Lemmeløse amfibier
Ormepaddene var trolig de første av de nålevende amfibiene som skilte seg ut som egen gruppe. De er lemmeløse og har hverken spor av skulder- eller bekkenbelte. De har glatt skinn, selv om de mest primtive artene er utstyrt med skjell i huden av en type som man ellers kun finner hos fisk. Disse artene er således de eneste nålevende tetrapoder med fiskeskjell. De kan ved første øyekast ligne store marker. Skinnet er delt i ringer. Noen av dem kan skille ut gift gjennom skinnet, som i noen tilfelle kan være farlig også for mennesker. Mange oppholder seg mesteparten av tiden nede i bakken, mens noen hovedsakelig er vannlevende og oppholder seg nesten utelukkende i vann. 

## Anatomi

Noen arter er utstyrt med en kort hale, mens andre mangler hale helt og kloakkåpningen munner derfor ut helt bakerst på dyret.

Ormepaddene har dessuten utviklet en helt unik tentakkel som brukes til å oppfange duftstoffer. Enkelte deler av øyet er gått med til å utvikle nevnte tentakkelen.

Øynene er svært reduserte, og kan være dekket fullstendig av bein og er dermed ikke lenger synlige. Selv synsnerven kan mangle. Med unntak av balanseorganet er det indre øret svært dårlig utviklet, og de er kanskje døve. De har ganske skarpe tenner, som de bruker til å fange smådyr med. De spiser hovedsakelig mark, insekter og små vivelløse dyr. Noen av dem spiser andre ormepadder. De svelger dyrene hele. 

## Forplantning
De har indre befruktning. Hannene har et paringsorgan som innføres i hunnene i to til tre timer. Noen av dem legger egg, mens andre føder levende unger. Hos noen passer moren på eggene og ungene en tid.

## Husdyr
Ormepadder holdes som husdyr noen steder i verden. Noen av de vannlevende artene holdes i akvarium og blir ofte feilaktig omtalt som åler. På engelsk omtaler man noen av *Typhlonectes*-artene som *«rubber eels»*.

## Eksterne lenker
* 
* Amphibians: Caecilian
Francesco di Paola Villadecani

**Francesco di Paola Villadecani** (født 22. februar 1780 i Messina i Sicilia i  Italia, død 13. juni 1861 i Messina) var en av den katolske kirkes kardinaler, og var erkebiskop av Messina 1823&ndash;1861.

Han ble utnevnt til kardinal i januar 1843 av pave Gregor XVI.

Han deltok *ikke* ved konklavet 1846 som valgte pave Pius IX.

## Referanser


## Eksterne lenker
* Biografi på The Cardinals of the Holy Roman Church
Giovanni Serafini

**Giovanni Serafini** (født 15. oktober 1786 i Magliano ved Sabina i Kirkestaten, død 1. februar 1855 i Roma) var en av den katolske kirkes kardinaler. Han var tilknyttet Kirkestatens regjering.

Han ble utnevnt til kardinal i januar 1843 av pave Gregor XVI.

Han deltok ved konklavet 1846 som valgte pave Pius IX.

Han var onkel til kardinal Luigi Serafini (kreert 1877).

## Eksterne lenker
* Biografi på The Cardinals of the Holy Roman Church
Cosimo Corsi

**Cosimo Corsi** (født 10. juni 1798 i Firenze, død 7. oktober 1870 i Agnano) var en av den katolske kirkes kardinaler. Han var tilknyttet den romerske kurie, og ble senere erkebiskop av Pisa 1853&ndash;1870.

Han ble utnevnt til kardinal i januar 1842 av pave Gregor XVI, med *[[Santi Giovanni e Paolo (Roma)|Santi Giovanni e Paolo]]* som tittelkirke.

Han deltok ved konklavet 1846 som valgte pave Pius IX.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santorio (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Carlo Boschi (1715-1788) *1760
* Kardinal Bartolomeo Pacca den eldre (1756-1844) *1786
* Kardinal Ludovico Micara (1775-1847) *1837
* Kardinal *Cosimo Corsi* (1798-1870) *1845 

## Referanser
Tommaso Pasquale Gizzi

**Tommaso Pasquale Gizzi** (født 22. september 1787 i Ceccano ved Ferentino i Italia, død 3. juni 1849 i Lenola, Fondi) var en av den katolske kirkes kardinaler. Han var tilknyttet det pavelige diplomati og den romerske kurie, og var blant annet nuntius i Sveits og på Sardinia, og senere Statssekretær fra 1846.

Han ble utnevnt *[[in pectore]]* til kardinal i juni 1841 av pave Gregor XVI, og utnevnelsen ble offentliggjort i 1844.

Han deltok ved konklavet 1846 som valgte pave Pius IX.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal *Tommaso Pasquale Gizzi* (1775-1856) *1839

## Referanser


## Eksterne lenker
* Biografi på The Cardinals of the Holy Roman Church
Bendiks H. Arnesen

**Bendiks Harald Arnesen** (1951–2024) var en norsk politiker (Ap).

Han var innvalgt på Stortinget fra Troms 1997–2013, etter å ha vært 4. vararepresentant 1989–1997. 

Arnesen var medlem av Kvæfjord kommunestyre 1972–1975 og 1980–1995, varaordfører 1983–1985 og ordfører 1986–1995. Han var leder i Kvæfjord Arbeiderparti 1980–1986 og leder i Troms Arbeiderparti 1990–1992.

I 2013 ble han ansatt som petroleumsrådgiver for Harstad og Lenvik kommuner. Han var tidligere daglig leder i Kvæfjord Utvikling AS 1995–1996 og sjømann i nærmere 15 år.

## Stortingskomitéer
* 2009–2013 medlem i Kontroll- og konstitusjonskomiteen
* 2005–2009 medlem i Forsvarskomiteen
* 2005–2009 medlem i Den utvidede utenrikskomiteen
* 2005–2009 varamedlem i Valgkomiteen
* 2005–2009 medlem i Fullmaktskomiteen
* 2001–2005 medlem i Næringskomitéen.
* 2001–2005 medlem i Fullmaktskomitéen.
* 2001–2005 varamedlem i Valgkomitéen.
* 1997–2001 medlem i Sosialkomitéen.
* 1997–2001 varamedlem i Valgkomitéen.

## Referanser


## Eksterne lenker
* Benediks Arnesen - Store norske leksikon
* 
* 
*
Åge Konradsen

**Åge Edvard Konradsen** (født 1954) er en norsk politiker (H). Han var ordfører i Lenvik fra 1995 og 2001 og stortingsrepresentant for Troms fra 2001 til 2005.

## Biografi
Han vokste opp på Leiknes i daværende Lenvik kommune. Han er utdannet adjunkt og arbeidet først som lærer i grunnskolen, senere ved arbeidskontoret på Finnsnes.

Åge Konradsen ble valgt inn i Lenvik kommunestyre og formannskap i 1991. Etter valget i 1995, da de borgerlige partiene fikk flertall, ble han ordfører. Han ble gjenvalgt som ordfører i 1999.

Han var fylkesleder i Troms Høyre fra 1994 til 2002.

Konradsen ble innvalgt på Stortinget fra Troms ved valget i 2001. Han fikk plass i Stortingets forsvarskomité. Han ble nominert i konkurranse med Elisabeth Aspaker foran valget i 2001, og foran valget i 2005 vant Aspaker.

Etter at han gikk ut av Stortinget, vendte Konradsen tilbake til læreryrket. Han satt flere perioder i kommunestyret i Lenvik og sist i sammenslåtte Senja kommune.

## Referanser


## Eksterne lenker
*
Lena Jensen

**Lena Jensen** (født 1973) er en norsk politiker (SV). Hun er cand.mag. fra Universitetet i Tromsø med pedagogikk og sosiologi i fagkretsen. Hun var ungdomssekretær i Nei til EU foran folkeavstemningen om norsk medlemskap i 1994. Hun var medlem av Tromsø kommunestyre 1995–2001 og ble innvalgt på Stortinget fra Troms i 2001 og gjenvalgt i 2005 og satt begge periodene i Kirke-, utdannings- og forskningskomiteen. Lena Jensen og SV tapte mandatet fra Troms ved stortingsvalget 2009.

Fra 2010 er Lena Jensen rådgiver i Den norske forleggerforening, daglig leder for Brageprisen, samt var leder i Nasjonalt foreldreutvalg for barnehagene.

Jensen anmeldte Stein-Erik Mattsson og startet den såkalte Pornosladd-saken, hvorpå Høyesterett frikjente Mattsson, som gjorde at usladdet pornografi kan selges lovlig i Norge.

## Stortingskomiteer
* 2005–2009 medlem i Kirke-, utdannings- og forskningskomiteen
* 2005–2009 medlem i Valgkomitéen
* 2001–2005 medlem i Kirke-, utdannings- og forskningskomiteen

## Referanser


## Eksterne lenker
*
Luigi Serafini

**Luigi Serafini** (født 6. juni 1808 i Magliano ved Sabina i Italia, død 1. februar 1894 i Roma) var en av den katolske kirkes kardinaler. Han var tilknyttet Den romerske kurie, blant annet som prefekt for Den apostoliske signatura 1884&ndash;1885, og for Kongregasjonen for det tridentinske konsil 1885&ndash;1894.

Han ble utnevnt til kardinal i mars 1877 av pave Pius IX.

Han deltok ved konklavet 1878 som valgte pave Leo XIII.

Han var nevø til kardinal Giovanni Serafini (kreert 1843).
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1778-1876) *1828
* Kardinal *Luigi Serafini* (1808-1894) *1870

## Referanser


## Eksterne lenker
* Biografi på The Cardinals of the Holy Roman Church
Smerdis

**Smerdis eller Barydia** (død 521 f.Kr.) var en beryktet persisk konge. Den mest brukte greske formen var Smerdis. Hans persiske navn er *Bardiya*, Ktesias kalte ham *Tanooxares*, Justinus *Mergis* og Aiskhylos *Mardos*.

Smerdis var den yngre sønnen av Kyros den store som ifølge Ktesias utropte ham som guvernør av de østlige provinsene på sin dødsleie. Før Kambyses II satte av gårde til Egypt, sørget Kambyses i hemmelighet for at Smerdis ble drept, ifølge Dareios I i Behistun-inskripsjonen, da han var redd for at han kunne forsøke på et opprør mens han var borte. Hans død ble ikke kjent blant folk, dermed dukket en tronraner frem våren 522 f.Kr. og utgav seg for å være Smerdis og proklamerte seg som konge på et fjell nær den persiske byen Pishiyauv-da.

Takket være det despotiske styret til Kambyses og hans lange fravær i Egypt, anerkjente «hele folket, persere, medere og alle de andre nasjonene» tronraneren, særlig siden han gav fritak for skatt i tre år.

Kambyses begynte å marsjere mot ham, men da han så at hans forsøk var håpløst, drepte han seg selv våren 521 f.Kr. Det virkelige navnet til tronraneren var, ifølge Dareios, Gaumata, en magi prest fra Media. 

Historien om den falske Smerdis blir fortalt av Herodotus og Ktesias ifølge offisielle tradisjoner. Kambyses tilstod drapet på sin bror før han døde og forklarte svindelen offentlig. Men, som Dareios sier, ingen hadde mot til å konfrontere den nye kongen som styrte i syv måneder over hele imperiet. Noen kontrakter fra hans styre er blitt funnet i Babylon, hvor hans navn er stavet *Barziya*. Dareios sier at han ødela noen templer som Bardyia gjenreiste, og tok vekk flokkene og husene til folket. Denne siste uttalelsen vet man ikke hva betyr, og en kan heller ikke helt forstå alle hendelsene rundt hans ran av tronen, men forsøket til moderne forfattere på å bevise at Gaumata faktisk var den ekte Smerdis og Dareios en tronraner, har slått feil. Det er sikkert at Smerdis overførte setet for styret til Media og det var her i en borg i distriktet Nisaya at han ble overrasket og drept av Dareios og hans seks medsammensvorne i oktober 521.

Hans død ble årlig feiret i Persia med en fest kalt «drapet av en magier» hvor ingen magiere hadde lov til å vise seg.

I det neste året reiste en annen pseudo-Smerdis som het Vahyazdgta seg mot Dareios i det østlige Persia og hadde stor suksess. Men han ble til slutt beseiret, tatt til fange og henrettet. Kanskje er han identisk med kongen Marafis «marafiren», navnet på en persisk stamme, som er med i listen over persiske konger gitt av Aiskhylos.
Ivar Østberg

**Ivar Østberg** (1942–2023) var en norsk politiker (KrF). Han ble innvalgt på Stortinget fra Troms i 1997, og møtte i to perioder. Østberg var varaordfører i Harstad 1983&ndash;1985.

Etter examen artium fra Kristelig Gymnasium var Østberg lærervikar før han tok lærerutdanning på Oslo lærerskole fra 1968 til 1970. Deretter tok han spesialpedagogikkutdannelse på Statens spesiallærerhøgskole før han ble rektor innen barne- og ungdomspsykiatri fra 1971 til 1974. Deretter var han spesialpedagog hos PPT Sør-Troms fra 1974 til 1985 før han ble leder av samme kontor i en tiårsperiode. Før han ble valgt inn på Stortinget var han etter å ha tatt audiopedagogikkutdanning fylkesaudiopedagog fra 1995 til 1997.

## Stortingskomitéer
* 2001 &ndash; 2005 medlem av Kommunalkomitéen.
* 1997 &ndash; 2001 medlem av Kommunalkomitéen.
* 1997 &ndash; 2001 varamedlem av Valgkomitéen.

## Referanser


## Eksterne lenker
*